CELEX: C2006/010/31
Language: lt
Date: 2006-01-14 00:00:00
Title: Byla C-409/05  2005 m. lapkričio 21 d.  Europos Bendrijų Komisijos pareikštas ieškinys Graikijos Respublikai

14.1.2006   
            
            
               LT
            
            
               Europos Sąjungos oficialusis leidinys
            
            
               C 10/16
            
         2005 m. lapkričio 21 d. Europos Bendrijų Komisijos pareikštas ieškinys Graikijos Respublikai
   (Byla C-409/05)
   (2006/C 10/31)
   Proceso kalba: graikų
   2005 m. lapkričio 21 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos teisės patarėjo D. Triandafyllou ir Komisijos Teisės tarnybos nario G. Wilms, nurodžiusių adresą dokumentams įteikti Liuksemburge, ieškinys Graikijos Respublikai.
   Ieškovė Teisingumo Teismo prašo:
   
               —
            
            
               pripažinti, kad atsisakydama apskaičiuoti ir sumokėti netaikant muito karinės įrangos importui nesurinktus Bendrijos nuosavus išteklius bei atsisakydama sumokėti palūkanas už tą laiką, kurį Bendrijos nuosavų išteklių nepateikė Komisijai, Graikijos Respublika neįvykdė įsipareigojimų pagal Reglamento Nr. 1552/89 (1) ir Reglamento Nr. 1150/2000 (2) 2, 9, 10 ir 11 straipsnius;
            
         
               —
            
            
               priteisti iš Graikijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   
               —
            
            
               Atsakovė neįrodė, kad sumažinto (arba nulinio) muito mokėjimas iš esmės pažeistų valstybės saugumo interesus EB 296 straipsnio prasme.
            
         
               —
            
            
               Karinė paslaptis neatleidžia nuo pareigos apskaičiuoti ir mokėti atitinkamus muitus.
            
         
               —
            
            
               Atsakovė negali remtis teisėtais lūkesčiais dėl pavėluoto procedūros įgyvendinimo.
            
         
               —
            
            
               Finansinių įsipareigojimų Bendrijai nevykdymas yra nesąžiningas kitų valstybių narių atžvilgiu.
            
         
      (1)  OL L 155,1989 6 7, p. 1.
   
      (2)  OL L 130, 2000 5 31, p. 1.